stanford-oval/wikipedia huggingface dataset:
Teenage Mutant Ninja Turtles: Music from the Motion Picture

| Teenage Mutant Ninja Turtles: Music from the Motion Picture Useita artisteja |
| --- | --- | --- |

Soundtrack-albumin tiedot
 Julkaistu: 20. maaliskuuta 2007
 Tuottaja(t): Kevin Weaver Sharon Cohen
 Tyylilaji: soundtrack pop-punk emo
 Kesto: 45.00
 Levy-yhtiö: Atlantic Records
muut julkaisut
| Teenage Mutant Ninja Turtles III: Original Motion Picture Soundtrack 1993 | Teenage Mutant Ninja Turtles: Music from the Motion Picture 2007 | Teenage Mutant Ninja Turtles: The Score 2014 |
Teenage Mutant Ninja Turtles: Music from the Motion Picture on vuoden 2007 TMNT elokuva-albumi. Sen julkaisi Atlantic Records. Levyllä kuullaan muun muassa yhtyeitä Gym Class Heroes, Jet, Cute Is What We Aim For, Cobra Starship, Billy Talent ja P.O.D. sekä kaksi Klaus Badeltin säveltämää bonusraitaaselvennä.
Kappaleet

Shell Shock – 3.17
Rip It Up – 3.21
There's a Class for This – 3.35
Awww Dip – 2.56
Roses – 3.28
Bring Me Along – 3.34
Fall Back Into My Life – 3.37
Red Flag – 3.17
Walking on Water – 2.37
Youth Like Tigers – 2.44
Lights Out (Chris Vrenna Remix) – 2.56
Black Betty – 3.32
I Love Being A Turtle – 3.06  (bonusraita)
Nightwatcher – 3.00  (bonusraita)
Aiheesta muualla

Allmusic
Suzuki SX4 WRC

| Suzuki SX4 WRC |
| --- | --- |

Yleiset tiedot
Luokka:  World Rally Car
Talli:  Suzuki
Valmistaja:  Suzuki
Kuljettajat:   Nicolas Bernardi  Sebastian Lindholm  Toni Gardemeister  Per-Gunnar Andersson
Teknisiä tietoja
Renkaat:  P Pirelli
Moottori:  4-sylinterinen turboahdettu rivimoottori, n. 2000 cm3
Voimansiirto:  5-vaihteinen sekventiaalivaihteisto
Massa:  1 230 kg
Vetotapa:  neliveto
Teho:  320 hv @ 4000 rpm
Vääntö:  637 Nm @ 3000 rpm
Kilpailuhistoria
Debyytti:  Korsikan ralli 2007
Kilpailuja:  17
Voittoja:  0
Palkintosijoja:  0
MM-pisteitä:  34
Valmistajien maailmanmestaruuksia:  0
Kuljettajien maailmanmestaruuksia:  0
Viimeinen kilpailu:  Walesin ralli 2008
Suzuki SX4 WRC on Suzukin ensimmäinen WRC-luokan ralliauto, se esiteltiin vuoden 2007 Geneven autonäyttelyssä ja auto teki debyyttinsä WRC-tasolla Korsikan rallissa 2007. Suzukin tehdastalli kilpaili autolla kaikkiaan 17 MM-rallissa ja lopetti toimintansa 2008 Walesin ralliin. Parhaaksi saavutukseksi jäivät PG Anderssonin viidennet sijat 2008 Japanin ja Walesin ralleista.
Tekniikka

Autossa on mekaaninen etu- ja takatasauspyörästö, elektroninen keskitasauspyörästö ja viisivaihteinen sekventiaalivaihteisto. Kytkin on hiilikuituinen kolmilevykytkin. Etu- ja takajousitus on toteutettu erillisjousituksena McPherson-joustintuin.
Rallin MM-sarjan tulokset

(Tulosselitteet)
| Kausi | Talli Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2007 | Suzuki BF |  | MON | SWE | NOR | MEX | POR | ARG | ITA | GRE | FIN | GER | NZL | ESP | FRA | JPN | IRE | GBR | 0 | – |
| 2007 | Suzuki BF |  Nicolas Bernardi |  |  |  |  |  |  |  |  |  |  |  |  | 31 |  |  |  | 0 | – |
| 2007 | Suzuki BF |  Sebastian Lindholm |  |  |  |  |  |  |  |  |  |  |  |  |  |  |  | 27 | 0 | – |
| 2008 | Suzuki P |  | MON | SWE | MEX | ARG | JOR | ITA | GRE | TUR | FIN | GER | NZL | ESP | FRA | JPN | GBR |  | 34 | 5. |
| 2008 | Suzuki P |  Toni Gardemeister | Kesk. | 7 | Kesk. | Kesk. | Kesk. | Kesk. | 9 | Kesk. | 8 | 10 | 7 | 13 | 13 | 6 | 7 |  | 34 | 5. |
| 2008 | Suzuki P |  Per-Gunnar Andersson | 8 | Kesk. | Kesk. | 24 | Kesk. | 9 | 11 | Kesk. | Kesk. | 15 | 6 | 32 | 17 | 5 | 5 |  | 34 | 5. |
Aiheesta muualla

Kuvia tai muita tiedostoja aiheesta Suzuki SX4 WRC Wikimedia Commonsissa
Thalera chlorosaria

| Thalera chlorosaria> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Mittarimaiset Geometroidea
Heimo::  Mittarit Geometridae
Alaheimo::  Vihermittarit Geometrinae
Suku::  Thalera
Laji::  chlorosaria
Kaksiosainen nimi
 Thalera chlorosaria  Graeser, 1890 
Infobox OKNimi-testi OK: 
Thalera chlorosaria on vihermittareihin kuuluva perhonen. Lajia tavataan Siperian kaakkoisosissa, itäisessä Mongoliassa sekä Korean niemimaalla.
Thali

Pohjoisintialainen kasvisthali
Thali on intialainen monta ruokalajia sisältävä ateria. Aterian sisältö vaihtelee alueittain. Thali voi sisältää riisin lisäksi esimerkiksi lampaanlihaa tai broileria hedelmien ja pähkinöiden kera, kalaa, currya tai vihannesruokia, jogurttia ja  salaattia.
Käännös suomeksi
Tel Avivin pörssi

| Tel Avivin pörssi> הַבּוּרְסָה לִנְיָירוֹת עֵרֶךְ בְּתֵל אָבִיב |
| --- | --- |

 Tel Avivin pörssi.
Paikka:  Tel Aviv, Israel
Perustettu:  1953
Omistaja:  15 pankkia ja 11 investointiyhtiötä
Avainhenkilöt:  Itai Ben-Zeev (CEO) Arik Steinberg (Pj.)
Valuutta:  ILS
Listaukset:  473
Indeksit:   TA-35  TA-125  TA BlueTech Index  Tel Bond 20 Index  TA Global-BlueTech  Biomed Index  TS Tech-Elite Index  Cleantech Index  TA-125 Fossil Free 
Aiheesta muualla
Sivusto
Infobox OKNimi-testi OK: 
Tel Avivin pörssi (TASE, hepr. ‏הבורסה לניירות ערך בתל אביב‎, ha-Bursa li-neyarot erekh be-Tel Aviv) on Tel Avivissa sijaitseva, Israelin ainoa arvopaperipörssi. TASE on Israelissa ainoa julkinen arvopaperikaupan markkinapaikka. Sillä on merkittävä asema Israelin taloudessa. TASEen on listautunut 622 yritystä, joista kuutisenkymmentä on myös muissa pörsseistä.
Aiheesta muualla

Wikimedia Commonsissa on kuvia tai muita tiedostoja aiheesta .
Tel Aviv Stock Exchange website (Arkistoitu – Internet Archive)
Tarharastas

| Tarharastas |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Rastaat Turdus
Laji::  grayi
Kaksiosainen nimi
 Turdus grayi  Bonaparte, 1838 
Katso myös
   Tarharastas Wikispeciesissä   Tarharastas Commonsissa 
Infobox OKNimi-testi OKIUCN-testi OK: 
Tarharastas (Turdus grayi) on rastaiden heimoon kuuluva varpuslintu.
Levinneisyys

Tarharastasta tavataan Väli-Amerikassa ja Etelä-Amerikan luoteisosissa. Esiintyy myös Etelä-Teksasissa erityisesti talvisin. Laji on luokiteltu elinvoimaiseksi.
Teenage Mutant Ninja Turtles: Arcade Attack

| Teenage Mutant Ninja Turtles: Arcade Attack |
| --- | --- |

Kehittäjä:  Ubisoft
Julkaisija:  Ubisoft
Jakelija:  Nintendo eShop
Pelisarja:  Teenage Mutant Ninja Turtles
Julkaistu:   10. marraskuuta 2009  27. marraskuuta 2009
Lajityyppi:  Beat 'em up
Pelimuoto:  Yksinpeli
Ikäluokitus:  10+
Alusta:  Nintendo DS
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK  : 
Teenage Mutant Ninja Turtles: Arcade Attack on vuoden 2009 marraskuussa julkaistu videopeli Nintendo DS:lle, jonka kehittäjänä toimi Ubisoft. Turtlesit käyvät taistoon Silppuria vastaan, joka yrittää vallata New Yorkin itselleen. Turtlesit käyvät läpi tappeluita eri New Yorkin katujengejä ja rikollisia vastaan päästäkseen Silppurin jäljille tavallisten katujen läpi aina avaruuteen asti.
Pelattavuus

Pelissä pelaaja valitsee haluamansa Turtlesin ja yhden jäljellä olevista sankareista. Tietokone hallitsee pelaajan valitsemaan apulaista, jonka kanssa kahdestaan he yrittävät selvitä kentistä läpi. Jokaisella hahmolla on omat vahvuudet ja heikkoudet, sekä erikoisliikkeet. Hahmot voivat myös yhdistää voimansa erikoisliikkeeksi pelin aikana.
Pelin tarinamoodin lisäksi mukana on useita Battle moodeja. Explore Story Modessa pelaajan täytyy hallita eri hyökkäysliikkeet saadakseen bonuskolikoita, joiden avulla voi avata lukittuja moodeja. Pomo moodissa voi taistella uudelleen kaikkia pelin pomovastuksia vastaan tai tapella selviytymis moodissa rajatonta määrää jalkaninjoja vastaan. Stage moodissa puolestaan taistellaan kelloa vastaan, pelaajan yrittäessä päästä eri tasoista läpi tietyn ajan puitteissa.
Aiheesta muualla

Pelin virallinen sivusto (englanniksi)
Thalera lacerataria

| Thalera lacerataria> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Mittarimaiset Geometroidea
Heimo::  Mittarit Geometridae
Alaheimo::  Vihermittarit Geometrinae
Suku::  Thalera
Laji::  lacerataria
Kaksiosainen nimi
 Thalera lacerataria  Graeser, 1888 
Infobox OKNimi-testi OK: 
Thalera lacerataria on vihermittareihin kuuluva perhonen. Sitä tavataan Siperiassa ja Mongolian alueella.
Tel Hazor

Tel Hazor
Tel Hazor on muinaisen Hazorin kaupungin rauniokumpu. "Tel" tarkoittaa esihistoriallisen asutuksen paikalla Välimeren itäpään alankoalueilla olevaa kumpua. Pronssikaudella Tel Hazoriin rakennettiin useita palatseja ja temppeleitä. Paikka on määritelty kuningas Salomonin aikaiseksi. Ensimmäiset kaivaukset Tel Hazorissa tehtiin vuonna 1928, mutta tarkempia tutkimuksia tehtiin vasta 1950-luvulla ja tuloksia esiteltiin vuonna 1990.
Aiheesta muualla

Wikimedia Commonsissa on kuvia tai muita tiedostoja aiheesta .
The Hazor Excavation Reports (Arkistoitu – Internet Archive) – Hebrew University of Jerusalem
Photos of the archaeological site at Hazor
Photos of the archaeological site at Hazor
Amnon Ben-Tor at Hazor's Solomonic Gate
Tavio

Tavio on sukunimi, joka on muun muassa seuraavilla suomalaisilla henkilöillä:
Markus Tavio (1911–1978), arkkitehti
Ville Tavio (s. 1984), perussuomalaisten kansanedustaja ja ministeri.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Särvin

| Särvin Original> Ravintosisältö/100 g |
| --- | --- |
Energiaa:  727 kJ (174 kcal)
Proteiinia:  15,6 g
Hiilihydraatteja:  0,7 g
sokereita:  0,7 g
Rasvaa:  11,7 g
josta tyydyttynyttä:  1,3 g
Kivennäisaineet
Suola:  0,8 g
Lähteet
 Ravintoarvojen lähde:  
Sana särvin tarkoittaa leivän, perunan tai vastaavan höysteenä nautittavaa ruokaa tai juomaa
Erisnimenä Särvin viittaa suomalaisen Särkifoodin kehittämään kalasta tehtyyn jauhelihaan, jonka pääraaka-aine on lahna. Särvintä on saatavana maustamattomana (original) sekä texmexmakuisena, ja ne myydään 400 gramman pakkauksissa. Tuotetta on tarkoitus käyttää perinteisen jauhelihan tavoin. Kalajauhelihan idean kehitti Aalto-yliopistossa opiskellut Paavo Vallas, joka etsi tapoja hyödyntää särkikaloja entistä enemmän. Särpimen valmistukseen käytetään kotimaista kalaa, jota pyydetään Pohjanlahdelta ja Saaristomereltä.
Särvin sai julkisuutta loppuvuodesta 2019, kun se oli yksi S-ryhmän Menestysresepti-kilpailun finalisteista. Särpimelle myönnettiin tuolloin 15 000 euroa tuotekehittelyyn..
Särvintä myyvät S-ryhmän kaupat.
Thandiswa

Thandiswa lavalla
Thandiswa oik. Thandiswa Mazwai (s. 31. maaliskuuta 1976)), on eteläafrikkalainen laulaja, joka lauloi ennen soolouraansa useiden vuosien ajan kwaitoa Bongo Maffin -yhtyeessä.
Mazwai syntyi Transkeissa ja kasvoi Sowetossa. Hän on opiskellut Witwatersrandin yliopistossa. Hänen ensimmäinen sooloalbuminsa oli maaliskuussa 2004 julkaistu Zabalaza. Mazwai laulaa zuluksi, xhosaksi ja englanniksi. Hän voitti debyyttialbumillaan Kora Awardin.
Thanjavurin piirikunta

Thanjavurin piirikunta (tamiliksi தஞ்சாவூர் மாவட்டம், Tañcāvūr māvaṭṭam) on yksi Intian Tamil Nadun osavaltion 32 piirikunnasta. Piirikunta rajautuu pohjoisesta Tiruchirappallin ja Ariyalurin piirikuntiin, idästä Nagapattinamin ja Thiruvarurin piirikuntiin, lännestä Pudukkottain piirikuntaan ja etelästä Bengalinlahteen.
Piirikunnassa oli vuoden 2011 väestönlaskennassa 2 405 890 asukasta.
Thalheim

Thalheim on entinen kunta Saksi-Anhaltin osavaltiossa Saksassa, joka on vuodesta 2007 kuulunut Bitterfeld-Wolfenin kuntaan. Vuoden 2004 lopussa kunnassa oli 1 548 asukasta. Sen pinta-ala on 6,57 km². Kyläkirkko on rakennettu vuosina 1150–1200.
Aurinkokennoteollisuus työllistää yli 2 000 seudun asukasta: kunnassa toimivia yrityksiä ovat Q-Cells, EverQ ja CSG Solar. Myös yhdysvaltalaisella Guardian Industries -lasitehtaalla on suuri tehdas paikkakunnalla. Kuntalaiset kutsuvat paikkaa ”aurinkolaaksoksi”. Thalheimissa uskotaan, että ”Das Solar Valley” on tulevaisuuden ”Jobmaschine” (”työnkehityskone”).
Aiheesta muualla

Wikimedia Commonsissa on kuvia tai muita tiedostoja aiheesta .
Kotisivu (Arkistoitu – Internet Archive)
Taivaallisen rauhan aukio

Taivaallisen rauhan aukio
Taivaallisen rauhan aukio (yksink.: 天安门广场; perint.: 天安門廣場; pinyin: Tiān’ānmén Guǎngchǎng) eli Tian’anmen-aukio eli Tiananmenin aukio sijaitsee Pekingin keskustassa, Kielletyn kaupungin edessä. Itse asiassa Tian’anmen tarkoittaa Taivaallisen rauhan porttia, itse portti sijaitsee aukion pohjoispuolella ja johtaa keisarilliselle palatsialueelle, Kiellettyyn kaupunkiin.
Taivaallisen rauhan portti
Aukion koko on 880 metriä etelä-pohjoissuuntaan ja 500 metriä itä-länsisuuntaan. Pinta-alaksi tästä tulee yli 440 000 neliömetriä, mikä tekee siitä maailman suurimman kaupungin keskustassa sijaitsevan aukion[lähde? ].
Kansan sankareiden muistomerkki
Aukion pohjoispuolella, Tian’anmenin portin luoteispuolella sijaitsee Zhongshan-puisto, minkä paikalla oli aikaisemmin keisarillinen temppeli. Puisto on nimetty Kiinan ensimmäisen presidentin Sun Zhongshanin (Sun Yat-sen) mukaan. Zhongshan-puiston itäpuolella, Tian’anmenin portin koillispuolella oli myös aikaisemmin keisarillinen temppeli, josta on sittemmin tehty Työläisten kulttuuripalatsi. Aukion eteläpuolella on 前门 (Qiánmén), etuportti.
Keskellä aukiota sijaitsee yli 30 metriä korkea Kansan sankareiden muistomerkki (人民英雄纪念碑). Tämän lisäksi aukiolla sijaitsee Mao Zedongin mausoleumi. Aukion itäpuolen Kiinalaisen historian kansallismuseo ja sitä vastapäätä sijaitseva Suuri kansanpalatsi rakennettiin 1959.
Historia

Taivaallisen rauhan portti rakennettiin Ming-dynastian aikana 1417. Kiinan keisariaikana (1911 saakka) varsinaista aukiota ei ollut, vaan paikka oli täynnä ministeriöiden toimistoja. Nämä vaurioituivat pahasti boksarikapinan yhteydessä, niiden lopullinen hävittäminen loi aukion.
Aukiota alettiin hyvin pian käyttää poliittisena kokoontumispaikkana. Oleellisimmat varhaiset kokoontumiset ovat toukokuun neljännen päivän liikkeen mielenosoitukset vuonna 1919.
Mao Zedong julisti Taivaallisen rauhan aukiolla Kiinan kansantasavallan syntyneeksi 1. lokakuuta 1949. Nykyiseen kokoonsa aukio laajennettiin 1950-luvulla. Kulttuurivallankumouksen aikana aukiolla järjestettiin lukuisia suurkokouksia. Vuonna 1976 Zhou Enlain kuoleman jälkeen aukiolla pidettiin valtava spontaaniksi mielenosoitukseksi muodostunut muistotilaisuus, joka nujerrettiin kovin ottein maan johdon määräyksestä.
Historia > Vuoden 1989 verilöyly

Länsimaissa aukion tunnettavuus lisääntyi keväällä 1989 liberaaleja uudistuksia vaatineesta opiskelijamielenosoituksesta Kiinan kommunistihallintoa vastaan ja erityisesti sen väkivaltaisesta tukahduttamisesta. Mielenosoitus huipentui verilöylyyn 4. kesäkuuta 1989.
Pekingissä hallitus antoi sotilaallisen vastauksen protesteihin ja monet siviilit tapettiin tai he loukkaantuivat. Hallituksen mukaan tapauksessa oli 200–300 uhria, New York Timesin mukaan 300–800 ja Kiinan opiskelijayhdistyksen sekä Kiinan punaisen ristin mukaan 2 000 – 3 000 uhria.
Sen jälkeen tehtiin laajoja, väkivaltaisiakin, pidätyksiä protestien tukahduttamiseksi. Kiina kielsi ulkomaalaisien lehdistöjen raportoinnit ja Kiinan omaa lehdistöä valvottiin tiukasti. Väkivaltainen protestien tukahdutus on aiheuttanut laajaa tuomitsemista Kiinan hallitusta kohtaan.
Aiheesta muualla

Wikimedia Commonsissa on kuvia tai muita tiedostoja aiheesta .
Radio86.fi: Tiananmen - Taivaallisen rauhan aukio
Aukiolla olevan Maon mausoleumin edessä oleva monumentti
Tel Quel
Kirjallisuutta

Forest Philippe (1995) Histoire de Tel Quel 1960–1982. Paris: Seuil.
Kauppi, Niilo (1991) Tel Quel: la constitution sociale d’une avant-garde. Helsinki: The Finnish Society of Sciences and Letters.
Kauppi, Niilo (1994) The making of an avant-garde: Tel Quel. Berlin: Mouton de Gruyter.
Kristeva, Julia (1974) Révolution du language poétique: l'avant-garde du XIXe siècle: Lautréamont et Mallarmé. Paris: Seuil.
Aiheesta muualla

Historia, Tel Quel (ranskaksi)
Philippe Sollersin sivusto
L’Infini (Arkistoitu – Internet Archive)
Thales LMM

Leonardo AW169 Wildcat varustettuna Martlet-ohjuksin.
Thales LMM (engl. Lightweight Multirole Missile, Yhdistyneen kuningaskunnan merivoimat: Martlet) on kevyt, monikäyttöinen brittiläinen ohjus. Ase seuraa Starstreakin tavoin ampujan lasersädettä ja sopii sekä ilmasta-maahan-, että maasta-maahan-käyttöön.
Tekniset tiedot

paino: 13 kg
pituus 1,3 m
läpimitta: 76 mm
siipien kärkiväli: 26 cm
taistelukärki: 3 kg
sytytin: laser-herätesytytin
kantomatka: 8 km
huippunopeus: Mach 1,5
ohjaus: laserosoitus
2-vaiheinen kiinteän polttoaineen rakettimoottori
Käyttöönottovuosi: 2021 (2024)
Valmistaja: Thales Air Defence
Tarhapäänjärvi

| Tarhapäänjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Multia
Koordinaatit:  62°23′42″N, 24°42′27″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarhianjoen alue (35.63)
Laskujoki:  Tarhianjoki 
Järvinumero:  35.632.1.001
Mittaustietoja
Pinnankorkeus:  118,7 m  
Rantaviiva:  23,219 km  
Pinta-ala:  2,8557 km²  
Saaria:  15 
 fiTarhapäänjärvi 
Tarhapäänjärvi  on Keski-Suomessa Multialla sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 290 hehtaaria eli 2,9 neliökilometriä. Se on 7,5 kilometriä pitkä ja 1,2 kilometriä leveä, mutta järvi on monissa kohdissaan varsin kapea. Järvellä on kolme järvenosaa, jotka ovat yhteydessä toisiinsa salmen kautta. Järven matalaan pohjoispäähän Lumminlahteen laskee Soutujoki, joka on valuma-alueen yläosan kokoava joki. Lumminlahti kapenee hieman Purstinsalmessa, joka on Koivuniemen ahtaama. Järven yläpuolisko on 3,2 kilometriä pitkä ja se loppuu etelässä alle 50 metriä leveään Rytkiönsalmeen. Se on muodostunut Rytkiönvuoren kohdalle Pääpetäjänniemen kapeikkoon. Järven eteläpuolisko alkaa Rytkiönsalmesta ja loppuu Järvenpäänkoskeen, joka on Mäntyvirran ja Tarhianjoen alku.
Järvessä on kartan mukaan 15 saarta. Järven pohjoispuoliskossa sijaitsee 11 saarta. Niistä Kallioluoto ja Heinäluoto sijaitsevat Tarhapäänniemen pohjoispuolella, Puusaari, Aittosaari ja Maikinsaari sekä kaksi pienempää luotoa sijaitsevat Tarhapäänniemen eteläpuolella olevan Äijänlahden edessä, Tervonsaari ja kolme pientä luotoa ennen Rytkiönsalmea. Salmen jälkeen järven eteläpuoliskon Talaslahdella on kolme saarta, joista suurin on 160 metriä pitkä ja 50 metriä leveä. Näiden eteläpuolella on vielä pieni luoto, joka on viimeinen saari.
Järven rantaviivan pituus on 23 kilometriä. Sen rannat ovat puoliksi metsämaata ja peltomaata. Peltoon päättyviä rantoja on Lumminlahdella, järven pohjoispuoliskon länsirannoilla Tarhapään kylässä ja hieman järven itärannoilla, sekä eteläpuoliskon pohjoispään itärannoilla ja eteläpään länsirannoilla. Järven eteläpää ja Järvenpäänkosken alla sijaitsee Lihjamon kylä. Järven asutus on muuten haja-asutusta ja sen rannoille on rakennettu lähes 60 vapaa-ajan asuntoa. Järven eteläpään itärantaa seuraa Keuruun ja Multian välinen kantatie 58, josta Lihjamolta haarautuu järven länsirantoja seuraava yhdystie 16519. Näiltä teiltä haaratuvat loput järven rannoille tulevat tiet. Keuruun kuntaraja jättää järven eteläpään Järvenpään rannat Keuruun puolelle. Muuten koko järvi ja sen muut rannat kuuluvat Multian puolelle.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Tarhianjoen alueella (35.63), jonka Tarhapäänjärven alueeseen (35.632) järvi kuuluu. Järven vedenpinnan korkeus on 118,7 metriä mpy.
Järvi saa pääosan vedestään Tarhianjoen alueen yläpuolisilta valuma-alueilta. Niitä ovat Multianjoen valuma-alue (35.67), jonka laskujoki Soutujoki yhtyy Soutujokeen idästä päin ennen Lumminlahtea, ja Pussijoen valuma-alue (35.64), jonka laskujoki Pussijoki laskee Saarijärveen (38 ha) Soutujoen päähän.
Tarhapäänjärven alueella on kaksi yli hehtaarin kokoista järveä tai lampea, jotka laskevat suoraan tai välillisesti järveen. Ne ovat Kaakkolampi (4 ha) ja Likolampi (1 ha). Myös pieni Paskolampi laskee järven itärantaan.
Järven laskujoki on Tarhianjoki, joka alkaa järven eteläpäässä Mäntyvirran nimisenä ja jatkaa Tamppikosken (2 ha) ja Sammionselän (14 ha) läpi Uplanselkään (23 ha). Joka laskee etelään päin ja saavuttaa Keurusselän Tarhian lahden ennen Keuruuta.
Suldaan Said Ahmed

| Suldaan Said Ahmed> Kansanedustaja |
| --- | --- |
 9.9.2021–4.4.2023  
Ryhmä/puolue:  Vasemmistoliiton eduskuntaryhmä
Vaalipiiri:  Helsingin vaalipiiri
Henkilötiedot
Syntynyt: 12. helmikuuta 1993 (ikä 31) Mogadishu
Tiedot
Puolue:  vasemmistoliitto
Aiheesta muualla
suldaan.fi
Suldaan Said Ahmed (s. 12. helmikuuta 1993 Mogadishu) on somalialaissyntyinen suomalainen poliitikko ja kansalaisaktivisti, joka toimi vasemmistoliiton kansanedustajana syyskuusta 2021 lähtien eduskuntavaaleihin 2023. Hän on myös Helsingin kaupunginvaltuuston jäsen 2017 lähtien. Heinäkuussa 2022 Said Ahmed nimitettiin ulkoministeri Pekka Haaviston rauhanvälityksen erityisedustajaksi Afrikan sarven alueelle.
Elämä

Somaliassa syntynyt Said Ahmed muutti Suomeen vuonna 2008 perheenyhdistämisen kautta. Hän asui aluksi Pohjois-Karjalassa Kontiolahdella, kunnes muutti Helsinkiin vuonna 2011. Said Ahmed on työskennellyt Helsingin Diakonissalaitoksen yhteisötyöntekijänä. Hän on aikaisemmin työskennellyt muun muassa vartijana. Koulutukseltaan Said Ahmed on turvallisuusvalvoja. Sosiaalisessa mediassa hän on esiintynyt myös nimellä Musta Leijona.
Said Ahmed pyrki Helsingin kaupunginvaltuustoon ensimmäistä kertaa sitoutumattomana vasemmistoliiton ehdokkaana vuonna 2012, jolloin hän sai 91 ääntä. Vuonna 2016 Said Ahmed valittiin vasemmistoliiton puoluevaltuuston ensimmäiseksi varapuheenjohtajaksi. Hänestä tuli ensimmäinen pakolaistaustainen henkilö, joka on Suomessa valittu puoluejohtoon. Said Ahmed valittiin Helsingin kaupunginvaltuustoon vuoden 2017 kunnallisvaaleissa, jolloin hän sai yli 1 000 ääntä ja oli vasemmistoliiton viidenneksi suosituin ehdokas Helsingissä. Said Ahmed oli vasemmistoliiton ehdokkaana myös vuoden 2019 eduskuntavaaleissa, mutta jäi varasijalle. Said Ahmed valittiin uudelleen Helsingin kaupunginvaltuustoon vuoden 2021 kunnallisvaaleissa 1 634 äänellä. Syyskuussa 2021 hän nousi eduskuntaan toiselta varasijalta, kun Paavo Arhinmäki siirtyi Helsingin apulaispormestariksi ja ensimmäisellä varasijalla ollut Silvia Modig päätti jatkaa europarlamentissa.
Said Ahmed kertoi marraskuussa 2021 julkaisemassaan tiedotteessa saaneensa eduskuntaan postilähetyksenä tuntemattomalta henkilöltä hirttosilmukaksi sidotun köyden ja rasistisen viestin sisältäneen kirjeen. Vasemmistoliiton mukaan asiasta tehtiin ilmoitus poliisille. Said Ahmed itse ei halunnut kommentoida tapausta julkisesti.
Iltalehden selvityksen mukaan Said Ahmed oli syyskuun 2021 ja maaliskuun 2022 välisenä aikana eniten taksia käyttänyt kansanedustaja. Eduskunnan hallintojohtaja Pertti Rauhio kertoi Iltalehdelle, että Said Ahmedia oli ohjeistettu käyttämään taksia julkisten kulkuvälineiden sijasta häneen kohdistuneen turvallisuusuhan vuoksi. Said Ahmed on sanonut Twitterissä korvaavansa eduskunnalle ne taksimatkat, jotka eivät liity kansanedustajan tehtävien hoitamiseen.